3. ΕΓΚΥΚΛΙΟΣ ΙΚΑ Αριθ.236 της 2 Οκτ. 1952 Συμπλήρωσις υπ’ αριθ. 201/52 εγκυκλίου περί καταβολής επιδόματος αναπροσαρμογής. Προς επίλυσιν ζητημάτων τινών, άτινα ενεφανίσθησαν εν τη εφαρμογή της υπ’ αριθ. 201/52 ημετέρας εγκυκλίου διαταγής περί καταβολής επιδόματος αναπροσαρμογής, παρέχομεν εις υμάς τας ακολούθους οδηγίας: Το περί ου πρόκειται επίδομα αποτελεί ειδικήν ιδιόμορφον παροχήν διεπομένην κατά βάσιν υπό των δι’ ων εθεσπίσθη αύτη μεταβατικού χαρακτήρος διατάξεων του άρθρου 56 παρ. 2 του Α.Ν. 1846. Κατά συνέπειαν έκαστον αναφυόμενον εν τη πράξει ζήτημα δέον, όπως αντιμετωπίζηται εν αναφορά προς τας εν λόγω διατάξεις και δια της κατ’ αναλογίαν εφαρμογής των προς την φύσιν και τον σκοπόν της παροχής προσιδιαζουσών διατάξεων της παρ’ ημίν νομοθεσίας, εφ’ όσον αύται δεν αντίκεινται προς τας κατ’ αρχήν διεπούσας το θέμα ειδικάς διατάξεις. Ούτω: Σελ. 287 Επίδομα Αναπροσαρμογής 15Β.Ζ.β.1-3 1.Δια την αναγνώρισιν του επί της περί ης πρόκειται παροχής δικαιώματος αρμόδιος τυγχάνει ο Διευθυντής του Περιφερειακού ή Τοπικού Υποκαταστήματος ή το υπό τούτων εξουσιοδοτούμενον όργανον. 2.Εφ’ όσον εν τω Νόμω ως μοναδική δια την απονομήν του επιδόματος προϋπόθεσις τάσσεται η άμα τη ενάρξει της εφαρμογής τούτου συμπλήρωσις διετούς τουλάχιστον επιδοτήσεως λόγω ασθενείας, έστω και αν δεν πληρούνται αι δια την χορήγησιν του επιδόματος αναπροσαρμογής χρονικαί προϋποθέσεις, έπεται, ότι τούτου δικαιούνται ουχί μόνον οι εις την μικτήν ασφάλισιν του καθ’ ημάς Ιδρύματος υπαγόμενοι ησφαλισμένοι, αλλά και οι μόνον δια τον κλάδον ασθενείας καλυπτόμενοι τοιούτοι. 3.Του ειδικού επιδόματος τούτου, ως είναι ευνόητον και ως και εκ της οικείας διατάξεως (άρθρ. 56 παρ. 2 Α.Ν. 1846) προκύπτει, δικαιούνται όχι μόνον οι εμφανίζοντες μερικήν αναπηρίαν ησφαλισμένοι (ποσοστόν αναπηρίας 1/3-2/3), αλλά και οι ανάπηροι με ποσοστόν αναπηρίας μείζον των 2/3, οίτινες εφ’ όσον επιθυμούν, δύνανται να τύχουν της εν λόγω εκτάκτου παροχής, έστω και εάν πληρούν τας κεκανονισμένας προϋποθέσεις δια την απονομήν συντάξεως αναπηρίας. 4.Ως προς τον καθορισμόν του ποσού, όπερ δέον να καταβληθή εις έκαστον δικαιούχον, ισχύουν άπασαι ανεξαιρέτως αι διατάξεις και οδηγίαι αι ισχύουσαι δια την εξεύρεσιν του καταβλητέου ποσού συντάξεως αναπηρίας. Ούτως αι προσαυξήσεις λόγω οικογενειακών βαρών θέλουν υπολογισθή κατά τα περί του υπολογισμού των ποσών των συντάξεων ισχύοντα (άρθρ. 29 παρ. 3 Α.Ν. 1846), τα δ’ εν πάση περιπτώσει προβλεπόμενα κατώτερα όρια ποσών (βλ. εγκύκλιον 39/1952) ισχύουν και εν προκειμένω. 5.Ως προς τα δικαιολογητικά, τα οποία δέον να υποβάλλωνται παρά των δικαιούχων, ισχύουν βεβαίως τα εν τη υπ’ αριθ. 130/52 εγκυκλίω αναφερόμενα, πλην όμως, δεδομένου, ότι αι υπηρεσίαι των Υποκ/μάτων θέλουν οίκοθεν χωρήσει εις τας απαραιτήτους διατυπώσεις δια την καταβολήν του επιδόματος, δεν είναι απαραίτητος η εκ μέρους των ησφαλισμένων υποβολή αιτήσεως, αρκούσης αντί ταύτης της πρωτοκολλήσεως του υπό τον τίτλον «Επί συντάξεως λόγω γήρατος Υπεύθυνος Δήλωσις» εντύπου του προβλεπομένου υπό της εγκυκλίου 130/52. 6.Το περί ου η παρούσα διαταγή επίδομα θέλει καταβάλλεται εις τας αρχάς εκάστου μηνός και ουχί δεδουλευμένον. Πάντως η εν τη υπ’ αριθ. 130 ε.ε. εγκυκλίω ημών τεθείσα αρχή περί συνεχίσεως της πληρωμής του μέχρι τούδε παρεχομένου εκτάκτου  Σελ. 288 βοηθήματος των 300 χιλ. δραχμών μηνιαίως μέχρις εκδόσεως της σχετικής περί καταβολής του ειδικού επιδόματος αποφάσεως και επί συμψηφισμώ προς το ποσόν τούτου ισχύει και εν προκειμένω, υπό την προϋπόθεσιν βεβαίως, ότι έχει αρμοδίως βεβαιωθή το κατά νόμον ποσοστόν αναπηρίας. 7.Αποβλέποντες εις την φύσιν και τον σκοπόν της περί ης πρόκειται παροχής είναι ορθόν να δεχθώμεν, ότι κατ’ εφαρμογήν των διατάξεων του άρθρ. 28 παρ. 2 του Α.Ν. 1846 η καταβολή ταύτης είναι ανεξάρτητος της τυχόν εκ μέρους του επιδοτουμένου παροχής οιασδήποτε εξηρτημένης ή αυτοτελούς απασχολήσεως, εξαιρουμένων βεβαίως εκείνων, δι’ ους διαπιστούται ποσοστόν αναπηρίας μείζον των 66%/. 8.Η δια της υπ’ αριθ. 34663/243/1952 αποφάσεως του Υπουργού Εργασίας προστεθείσα διάταξις εις το άρθρ. 12 του «Κανονισμού απλουστεύσεως και διαδικασίας απονομής παροχών» περί προεξοφλήσεως συντάξεων δεν αφορά την περί ης η παρούσα ειδικήν παροχήν. 9.Τέλος ως προς το άρθρον του Προϋπολογισμού, εις χρέωσιν του οποίου δέον να φέρωνται αι δια την χορήγησιν του ειδικού επιδόματος πραγματοποιούμεναι δαπάναι θέλομεν γνωρίσει υμίν δια νεωτέρας διαταγής. 15Β.Ζ.β.3 Επίδομα Αναπροσαρμογής 